**STATUTUL ASOCIAŢIEI de DEZVOLTARE INTERCOMUNITARĂ**

**„BERCHIȘEȘTI - DRĂGOIEȘTI - CIPRIAN PORUMBESCU - STROIEȘTI”**

**Asociații:**

1. **Comuna Berchișești**, prin Consiliul Local al Comunei Berchișești, reprezentat de dna. Violeta Zenovia Țăran, în calitate de primar, legal împuternicit în acest scop prin Hotărârea Consiliului Local nr. ………. ;
2. **Comuna Drăgoiești**, prin Consiliul Local al Comunei Drăgoiești reprezentat de Constantin Popescu, în calitate de primar, legal împuternicit în acest scop prin Hotărârea Consiliului Local nr. ………. ;
3. **Comuna Ciprian Porumbescu**, prin Consiliul Local al Comunei Ciprian Porumbescu reprezentat de Dumitru Nimițean, în calitate de primar, legal împuternicit în acest scop prin Hotărârea Consiliului Local nr. ………. ;
4. **Comuna Stroiești**, prin Consiliul Local al Comunei Stroiești reprezentat de Mihai Senic, în calitate de primar, legal împuternicit în acest scop prin Hotărârea Consiliului Local nr. 13/25.02.2015 ;
5. Denumite colectiv “**părţile**” şi individual “**partea**”

Ne exprimăm voinţa de a coopera şi de a ne asocia în conformitate cu prevederile Legii administraţiei publice locale nr. 215/2001 republicată şi ale Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare, în cadrul Asociaţiei de dezvoltare intercomunitară „Berchișești - Drăgoiești - Ciprian Porumbescu - Stroiești” (denumită în cele ce urmează **„Asociaţia”**), în scopul de a organiza în comun proiecte de modernizare a diferitelor obiective precum cele de infrastructură rutieră și cele de utilități aflate pe raza localităților componente Unităților Administrativ Teritoriale Berchișești, Drăgoiești, Ciprian Porumbescu și, respectiv, Stroiești prin derularea în comun a unor poriecte pe rețele de infrastructură de utilități (gaze naturale, energie electrică, apă și canalizare etc), infrastructură rutieră, social-culturală și/sau educațională implicând finanțarea cu fonduri guvernamentale și/sau europene, precum și din alte surse asupra cărora membrii Asociației vor cădea de acord, în condițiile legii.

**CAPITOLUL I –DENUMIREA, SEDIUL ŞI DURATA ASOCIAŢIEI**

**Art. 1.** – Denumirea prezentei structuri asociative este Asociaţia de dezvoltare intercomunitară „Berchișești - Drăgoiești - Ciprian Porumbescu - Stroiești”, conform dovezii nr. 172356 din 15.07.2019, eliberată de Ministrul Justiţiei, privind disponibilitatea denumirii Asociaţiei.

**Art. 2.** – (1) Sediul Asociaţiei este în România, Comuna ............, nr. …., cod postal ………..

(2) Sediul Asociaţiei va putea fi mutat în orice alt loc în baza unei Hotărâri a Adunării Generale a Asociaţiei.

**Art. 3.** – Asociaţia este constituită pe o durată nedeterminată, începând cu data înscrierii sale în Registrul asociaţiilor şi fundaţiilor.

**CAPITOLUL II – SCOPUL ŞI OBIECTIVELE ASOCIAŢIEI**

**Art. 4.** – Asociaţia are ca scop demararea în comun a unor proiecte de modernizare a infrastructurii rutiere și de utilități de pe raza Unității Administrativ - Teritoriale Comuna Berchișești, Unității Administrativ - Teritoriale Comuna Drăgoiești, Unității Administrativ - Teritoriale Comuna Ciprian Porumbescu și a Unității Administrativ - Teritoriale Comuna Stroiești:

 a) rezolvarea problemelor de ordin economic și social ale localităţilor respective;

 b) administrarea eficientă a bunurilor existente aparţinând rețelelor de infrastructură rutieră și a celei de utilități a unităţilor administrativ-teritoriale, precum și a bunurilor care vor rezulta în urma lucrărilor care vor fi efectuate pentru respectivele rețele de utilități (gaze naturale, energie electrică, apă și canalizare etc);

 c) utilizarea eficientă a fondurilor publice accesate prin proiecte cu finanțare europeană, guvernamentală sau locală în activitatea de administrare și de executare a lucrărilor respective;

 d) susţinerea dezvoltării economice a localităţilor prin realizarea unei infrastructuri de alimentare cu gaze naturale pe raza UAT-urilor componente în scopul satisfacerii nevoilor populaţiei, instituţiilor publice şi ale operatorilor economici;

 **Art. 5.** – Obiectivele Asociaţiei sunt următoarele:

 a) evaluarea și actualizarea periodică a stării drumurilor comunale și a infrastructurii de utilități, precum şi a oportunităților de finanțare prin programe guvernamentale și europene în vederea înființării, reabilitării, extinderii și/sau modernizării rețelei de infrastructură de utilități, precum și a celei rutiere de pe raza UAT-urilor componente;

 b) aprobarea studiilor de fezabilitate privind înfiinţarea, reabilitarea, modernizarea şi/sau extinderea infrastructurii locale de utilități, precum și a celei rutiere, după caz, aflată în proprietatea publică sau privată a unităţilor administrativ-teritoriale ori în administrarea autorităţilor administraţiei publice locale, cu aprobarea prealabilă a consiliilor locale a UAT-urilor componente;

 c) proiectarea şi executarea lucrărilor de investiţii în infrastructura tehnico-edilitară aferentă rețelelor de infrastructură de utilități și rutieră într-o concepţie unitară, corelată cu programele de dezvoltare economico-socială a localităţilor/judeţului, cu planurile de urbanism şi de amenajare a teritoriului, de protecţie a mediului, cu modalităţile de realizare a serviciilor respective şi în conformitate cu reglementările legale în vigoare;

 d) evaluarea periodică a infrastructurii școlare, sociale și culturale, precum și analizarea oportunităților de accesare a finanțărilor guvernamentale și europene ori din alte surse

 e) evaluarea periodică a infrastructurii rutiere destinată drumurilor de exploatație agricolă și silvică și analizarea oportunităților de accesare a finanțărilor guvernamentale și europene, ori din alte surse

**Art. 6. –** Consiliile locale asociate îşi păstrează competenţa exclusivă în ceea ce priveşte următoarele atribuţii:

 a) aprobarea programelor de investiţii privind dezvoltarea, modernizarea şi reabilitarea infrastructurii tehnico-edilitare care nu au legătură cu cele din concepţia unitară, corelată cu programele de dezvoltare economico-socială a localităţilor/judeţului;

 b) derularea angajamentelor contractuale în vigoare până la ajungerea la termen a acestora.

**CAPITOLUL III – PATRIMONIUL ASOCIAŢIEI**

**Art. 7. - (1)** Patrimoniul Asociaţiei este compus din patrimoniul iniţial, pe de o parte, şi din patrimoniul pe care părţile îl vor da în administrare pentru exercitarea competenţelor legate în condiţiile prevăzute de lege.

**(2)** Patrimoniul iniţial al asociaţiei este de 6.000 RON, constituit din contribuţia în numerar a asociaţilor cu suma de 1.500 RON/ membru.

**Art. 8.** – Sursele de venit ale Asociaţiei sunt următoarele :

1. cotizaţiile membrilor săi şi alte contribuţii de la bugetele autorităţilor locale ;
2. dobânzile rezultate din plasarea sumelor disponibile, în condiţii legale ;
3. donaţii, sponsorizări sau legate ;
4. orice alte surse legale de venituri.

**Art. 9.** - Asociaţia nu va desfăşura activităţi economice directe.

**Art. 10.** - Asociaţia are un buget propriu de venituri şi cheltuieli. Situaţiile financiare se întocmesc în conformitate cu legislaţia în vigoare.

**CAPITOLUL IV - ASOCIAŢII**

**Art. 11.** – Asociaţii au următoarele drepturi :

1. să aleagă şi să fie aleşi în organele de conducere ale asociaţiei;
2. să participe la luarea hotărârilor care privesc activitatea asociaţiei;
3. să primească la cerere toate informaţiile disponibile care privesc activitatea asociaţiei;
4. să se adreseze instanţelor judecătoreşti dacă o hotărâre este contrară statutului și legilor în vigoare

**Art. 12.** – Asociaţii au următoarele obligaţii :

1. să respecte statutul, actul constitutiv şi hotărârile organelor de conducere ale Asociaţiei;
2. să plătească cotizaţia anuală; cuantumul va fi stabilit de Consiliul de Administraţie al Asociaţiei şi aprobat de fiecare membru al Asociaţiei;
3. să promoveze şi să participe activ la acţiunile desfăşurate de Asociaţie ;
4. să desemneze un membru în Consiliul de Administraţie al Asociaţiei.

**Art. 13.** - (1) Calitatea de asociat încetează în cazul retragerii din asociaţie.

(2) Oricare dintre asociaţi care doreşte să se retragă din Asociaţie va notifica preşedintelui asociaţiei şi celorlalţi asociaţi intenţia sa, cu cel puţin 3 luni de zile înainte de data retragerii.

(3) Consiliul de Administraţie al Asociaţiei va analiza consecinţele retragerii planificate şi va propune părţilor măsurile care se impun a fi luate.

**Art. 14.** – Asociaţia poate accepta noi membri, cu consimţământul tuturor asociaţilor, exprimat prin hotărâre a consiliului local sau judeţean, după caz, şi cu încheierea unui act adiţional la prezentul statut, prin care noii membri sunt menţionaţi în preambulul statutului.

**CAPITOLUL V – ORGANELE ASOCIAŢIEI**

**Consiliul de Administraţie al Asociaţiei** **– Constituire, atribuţii, funcţionare**

**Art. 15.** – (1) **Consiliul de Administraţie** este organul de conducere al Asociaţiei, format din toţi reprezentanţii desemnaţi de autorităţile locale componente.

(2) Fiecare autoritate locală va desemna un reprezentant ca membru în Consiliul de Administraţie al Asociaţiei la fiecare 1.500 de locuitori, potrivit datelor din Recensământul Populației și Locuințelor din anul 2011. Mandatul este valabil de la data numirii acestora până la data revocării/înlocuirii lor, prin hotărârea autorităţii locale competente.

(3) Fiecare autoritate locală va depune toate diligenţele pentru a-şi asigura reprezentarea permanentă în cadrul Consiliul de Administraţie al Asociaţiei.

(4) Hotărârile de numire/revocare/înlocuire a reprezentanţilor vor fi transmise, în copie, părţilor în termen de 10 zile calendaristice de la data emiterii lor.

**Art. 16.** - Sunt numiţi în calitate de membri ai primului Consiliu de Administraţie al Asociaţiei:

* Dna. Țăran Violeta Zenovia, domiciliată în comuna Berchișești, sat ....... nr. 6, jud. Suceava, posesor al C.I. seria ....., nr. ..........., emisă la ..... de SPCLEP ................. cu valabilitate până la ................, C.N.P. 2..........., numită de Consiliul Local al Comunei Berchișești prin HCL ..../..........2019
* Dl/Dna. ................ domiciliat(ă) în comuna Berchișești, sat ....... nr. ....., jud. Suceava, posesor al C.I. seria ....., nr. ..........., emisă la ..... de SPCLEP ................. cu valabilitate până la ................, C.N.P. ..........., numit de Consiliul Local al Comunei Berchișești prin HCL ..../...........2019,
* Dl. Constantin Popescu domiciliat în comuna Drăgoiești, sat ....... nr. ....., jud. Suceava, posesor al C.I. seria ....., nr. ..........., emisă la ..... de SPCLEP ................. cu valabilitate până la ................, C.N.P. 1..........., numit de Consiliul Local al Comunei Drăgoiești prin HCL ..../...........2019,
* Dl./Dna .......... domiciliat(ă) în comuna Drăgoiești, sat ....... nr. ....., jud. Suceava, posesor al C.I. seria ....., nr. ..........., emisă la ..... de SPCLEP ................. cu valabilitate până la ................, C.N.P. ..........., numit de Consiliul Local al Comunei Drăgoiești prin HCL ..../...........2019,
* Dl. Dumitru Nimițean, domiciliat în comuna Ciprian Porumbescu, sat Ciprian Porumbescu, nr. 628, jud. Suceava, posesor al C.I. seria SV nr. 977657, emisă de SPCLEP Gura Humorului la 09.05.2014, cu valabilitate până la 01.06.2024, C.N.P.1630601332172, numit de Consiliul Local al Comunei Ciprian Porumbescu prin HCL ................../.................2019
* Dl./Dna .......... domiciliat(ă) în comuna Ciprian Porumbescu, sat Ciprian Porumbescu nr. ....., jud. Suceava, posesor al C.I. seria ....., nr. ..........., emisă la ..... de SPCLEP ................. cu valabilitate până la ................, C.N.P. ..........., numit de Consiliul Local al Comunei Ciprian Porumbescu prin HCL ..../...........2019,
* Dl. Mihai Senic, domiciliat în comuna Stroiești, sat Stroiești, nr. 22, jud. Suceava, posesor al C.I. seria SV nr. 910601, emis la 24.07.2013, de SPCLEP Suceava, cu valabilitate până la 26.09.2023, C.N.P. 1790926335056, numit de Consiliul Local al Comunei Stroiești prin HCL .........../............2019
* Dl./Dna .......... domiciliat(ă) în comuna Stroiești, sat ........ nr. ....., jud. Suceava, posesor al C.I. seria ....., nr. ..........., emisă la ..... de SPCLEP ................. cu valabilitate până la ................, C.N.P. ..........., numit de Consiliul Local al Comunei Stroiești prin HCL ..../...........2019,
* Dl./Dna .......... domiciliat(ă) în comuna Stroiești, sat ....... nr. ....., jud. Suceava, posesor al C.I. seria ....., nr. ..........., emisă la ..... de SPCLEP ................. cu valabilitate până la ................, C.N.P. ..........., numit de Consiliul Local al Comunei Stroiești prin HCL ..../...........2019,

**Art. 17.** - Consiliul de Administraţie alege, cu votul majorității, dintre membrii săi **Preşedintele Asociaţiei** care are atribuţiile prevăzute în statut şi reprezintă asociaţia în raporturile cu terţii, excepţie situaţiile în care se prevede expres altfel.

**Art. 18.** (1) - Consiliul de Administraţie îndeplineşte atribuţiile care îi revin conform art. 21 al. (2) din Ordonanţa Guvernului nr. 26/2000, cu modificările şi completările ulterioare, precum şi atribuţiile speciale prevăzute de prezentul Statut.

(2) Principalele **atribuţii** ale Consiliul de Administraţie al Asociaţiei sunt:

* elaborarea strategiei şi a obiectivelor generale ale Asociaţiei;
* aprobarea raportului de activitate al Consiliului Director pentru perioada anterioară, situaţiile financiare ale Asociaţiei pentru exerciţiul încheiat şi proiectul bugetului de venituri şi cheltuieli al Asociaţiei pentru următorul exerciţiu financiar.
* alegerea şi revocarea preşedintelui asociaţiei;
* alegerea şi revocarea cenzorului;
* aprobarea constituirii, atribuţiilor, funcţionării şi organizării aparatului tehnic al Asociaţiei, precum şi a organigramei şi politicii de personal a Asociaţiei;
* aprobarea contractelor a căror valoare depăşeşte echivalentul în lei al sumei de 30.000 Euro;
* modificarea actului constitutiv şi a statutului Asociaţiei, dizolvarea şi lichidarea Asociaţiei, precum şi stabilirea destinaţiei bunurilor rămase după lichidare, precum și supunerea acestora spre aprobara consiliilor locale ale UAT-urilor componente;
* aprobarea primirii de noi membri în Asociaţie şi a retragerii unor membri din Asociaţie;
* orice alte atribuţii prevăzute în lege sau în statut.

(3) Prin prezentul Statut, autorităţile locale membre încredinţează Asociaţiei dreptul ca, prin Consiliul de Administraţie, să exercite în numele şi pe seama lor următoarele atribuţii legate de strategia comună cu privire la infrastructura rutieră și de utilități:

* elaborarea documentațiilor privind îmbunătăţirea stării drumurilor care fac legătura între cele două comune, precum și a rețelelor de gaz și alte utilități, dacă este cazul;
* coordonarea proiectării şi execuţiei lucrărilor tehnico - edilitare, în scopul realizării acestora într-o concepţie unitară;
* aprobarea de principiu a documentaţiilor necesare accesării de programe pentru dezvoltarea rețelelor de infrastructură publică locală și de utilități.

**Art. 19.** (1) Membrii Consiliul de Administraţie sunt răspunzători pentru activitatea lor în conformitate cu legislaţia în vigoare.

(2) Reprezentantul legal are dreptul de a iniția proiecte iar hotărrea finală a Asociației se adoptă cu majoritate simplă de voturi, afară de cazurile în care legea sau prezentul statut au prevăzut în mod expres o altfel de procedură. Fiecare membru al Consiliul de Administraţie al Asociaţiei are un vot egal în cadrul acestuia. Dreptul de vot nu poate fi transmis.

**Art. 20.** – (1) Consiliul de Administraţie va fi convocat cel puţin o dată la 3 (trei) luni sau ori de câte ori este necesar, de către Preşedintele Asociaţiei sau de cel puţin 1/3 din membri.

(2) Convocarea va fi transmisă prin scrisoare, fax sau e-mail cu cel puţin trei zile calendaristice înainte de data şedinţei şi va cuprinde data, ora, locul şi ordinea de zi a şedinţei.

(3) Participanţii la şedinţele Consiliului de Administraţie vor fi reprezentanţii numiţi de autorităţile locale.

(4) Şedinţele Consiliului de Administraţie vor fi conduse de Preşedintele Asociaţiei sau, în absenţa sa, de persoana desemnată de Consiliul de Administraţie dintre membrii săi.

(5) Consiliul de Administraţie va alege dintre participanţii la şedinţă un secretar care va redacta procesul verbal al şedinţei.

(6) Procesul verbal este semnat de Preşedinte şi de secretar. O copie a procesului verbal va fi transmisă, în termen de 3 (trei) zile calendaristice de la data şedinţei, fiecărei autorităţi locale, indiferent dacă reprezentantul acesteia a fost sau nu prezent la şedinţă.

(7) În exercitarea atribuţiilor, Consiliul de Administraţie al Asociaţiei adoptă hotărîri, care vor fi semnate de preşedintele asociaţiei şi secretarul desemnat potrivit art.21.alin.5.

**Art. 21.** - (1). Pentru a fi valabile, hotărârile Consiliului de Administraţie adoptate în exercitarea atribuţiilor se iau în prezenţa a 50%+1 din membri şi cu majoritatea voturilor membrilor prezenţi. Dacă la prima convocare cvorumul nu este îndeplinit, Consiliul de Administraţie se convoacă în cel mult 15 zile calendaristice de la prima convocare.

(2) Dacă o hotărâre a Consiliului de Administraţie priveşte în mod direct serviciile sau bunurile care aparţin unei anumite autorităţi locale, nicio hotărâre nu poate fi luată fără votul favorabil al fiecărui reprezentant al respectivei autorităţi locale.

**Art. 22.** (1) Hotărârile Consiliului de Administraţie luate în exercitarea atribuţiilor prevăzute la art. 18 alin. (2) lit. f) – i) şi art. 18 alin. (3) lit. a) – c) nu pot fi votate decât în baza unui mandat special, acordat expres, în prealabil, prin hotărâre a autorităţii locale al cărei reprezentant este.

(2) Hotărârile Consiliului de Administraţie vor fi aduse la cunoştinţa autorităţilor locale membre în cel mult 10 zile de la adoptare, fiind asimilate actelor administrative şi li se aplică prevederile legale de aducere la cunoştinţă publică de către secretarul Asociației, stabilit prin vot din rândurile membrilor Consiliului de Administraţie.

**Consiliul Director-Constituire, atribuţii, funcţionare**

**Art. 23.** - (1) Consiliul Director este organul executiv de conducere al Asociaţiei, format din Preşedintele Asociaţiei şi patru membri numiţi de Consiliul de Administraţie, pe o perioada de 1 an, cu posibilitatea prelungirii și cu asigurarea reprezentativității în cadrul acestui organ a tuturor membrilor Asociaţiei. În eventualitatea extinderii Asociației, se va utiliza principiul reprezentării prin rotaţie.

(2) Preşedintele Asociaţiei este şi Preşedinte al Consiliului Director.

**Art. 24. -**  Sunt numiţi în calitate de membri ai primului Consiliu Director:

* Dna. Violeta Zenovia Țăran
* Dl. Constantin Popescu
* Dl. Dumitru Nimițean
* Dl. Mihai Senic
* Dl./Dna .....

**Art. 25. -**  Consiliul Director asigură punerea în executare a hotărârilor Consiliului de Administraţie. În exercitarea competenţelor sale, Consiliul Director:

* prezintă Consiliului de Administraţie raportul de activitate pe perioada anterioară, executarea bugetului de venituri şi cheltuieli, bilanţul contabil, proiectul bugetului de venituri şi cheltuieli al exerciţiului financiar viitor şi proiectul programelor Asociaţiei;
* încheie acte juridice în numele şi pe seama Asociaţiei, cu excepţia contractelor a căror valoare depăşeşte echivalentul în lei al sumei de 30.000 Euro;
* îndeplineşte orice alte atribuţii prevăzute în statut sau stabilite de Consiliul de Administraţie al Asociaţiei.

**Art. 26.** – Membrii Consiliului Director sunt răspunzători pentru activitatea lor în conformitate cu legislaţia în vigoare.

**Art. 27.** – (1) Consiliul Director se întruneşte în şedinţe, o dată pe lună sau ori de câte ori este nevoie, la convocarea Preşedintelui Asociaţiei.

(2) Deciziile se iau în prezenţa celor trei membri, cu votul favorabil a cel puţin doi dintre ei.

**Controlul Financiar al Asociaţiei**

**Art. 28.** – (1) Controlul financiar intern al Asociaţiei este asigurat de un cenzor care exercită atribuițiile în condițiile legii, numit de Consiliul de Administraţie pentru o perioadă de un an, cu posibilitate prelungirii.

(2) Primul cenzor al Asociaţiei este ………………

**CAPITOLUL VI –DIZOLVAREA ŞI LICHIDAREA**

**Art. 29.** – Asociaţia se dizolvă:

* de drept;
* prin hotărârea instanţei judecătoreşti competente;
* prin hotărârea Consiliului de Administraţie al Asociaţiei.

**Art. 30.** – Asociaţia se dizolvă de drept prin:

* imposibilitatea realizării scopului şi obiectivelor pentru care a fost constituită, dacă în trei luni de la constatarea unui astfel de fapt nu se producere schimbarea acestui scop;
* imposibilitatea constituirii Consiliului de Administraţie sau a Consiliului Director în cel mult de un an de la data la care acestea trebuiau să se constituie;

**Art. 31** - Constatarea dizolvării se realizează prin hotărârea Judecătoriei în a cărei circumscripţie se află sediul Asociaţiei, la cererea oricărei persoane interesate.

**Art. 32**. - Asociaţia se dizolvă prin hotărârea instanţei judecătoreşti competente când:

* scopul sau activitatea sa au devenit ilicite sau contrare ordinii publice
* realizarea scopului său este urmărită prin mijloace ilicite sau contrare ordinii publice;
* Asociaţia urmăreşte un alt scop decât acela pentru care s-a constituit;
* Asociaţia a devenit insolvabilă.

**Art. 33.** - Lichidarea Asociaţiei se va face în condiţiile prevăzute de lege.

**Art. 34.** - (1) După terminarea lichidării, lichidatorii trebuie să ceară radierea Asociaţiei din Registrul asociaţiilor şi fundaţiilor.

(2) Asociaţia îşi încetează existenţa la data radierii ei din Registrul asociaţiilor şi fundaţiilor.

**CAPITOLUL VIII – DISPOZIŢII FINALE**

**Art. 35.** – (1) Prezentul Statut, guvernat de legea română, poate fi modificat doar prin acte adiţionale semnate de reprezentanţii tuturor părţilor, special împuterniciţi în acest scop.

(2) Toate disputele născute din sau în legătură cu acest statut care nu pot fi rezolvate pe cale amiabilă, vor fi deduse spre soluţionare instanţelor judecătoreşti competente.

*Prezentul statut a fost semnat în 5 (cinci) exemplare originale, astăzi, data autentificării sale, câte unul pentru fiecare parte și ultimul pentru a fi prezntat la Judecătorie.*

**ASOCIAŢII**

**Comuna Berchișești**,

Prin primar Violeta Zenovia Țăran

[*semnătura, ștampila, data*]

**Comuna Drăgoiești**,

Prin primar Constantin Popescu

[*semnătura, ștampila, data*]

**Comuna Ciprian Porumbescu**,

Prin primar Dumitru Nimițean

[*semnătura, ștampila, data*]

**Comuna Stroiești**,

Prin primar Mihai Senic

[*semnătura, ștampila, data*]